সিন্ধু সভ্যতা
পূর্ণবর্ধিত সময়কালে এই সভ্যতা হড়প্পা সভ্যতা নামে পরিচিত। হড়প্পা ছিল এই সভ্যতার প্রথম আবিষ্কৃত শহরগুলির অন্যতম। ১৯২০-এর দশকে তদনীন্তন ব্রিটিশ ভারতের পাঞ্জাব প্রদেশে প্রত্নতাত্ত্বিক খননকার্যের ফলে এই শহরটি আবিষ্কৃত হয়। ১৯২০ সাল থেকে সিন্ধু সভ্যতার প্রত্নস্থলগুলিতে খননকার্য চলছে। ১৯৯৯ সালেও এই সভ্যতার বেশ কয়েকটি গুরুত্বপূর্ণ প্রত্নসামগ্রী ও আবিষ্কৃত হয়েছে। মহেঞ্জোদাড়ো সিন্ধু সভ্যতার একটি অতি গুরুত্বপূর্ণ কেন্দ্র।
দেশীয় আর্য
দেশীয় আর্য তত্ত্ব দাবি করে যে ইন্দো-ইউরোপীয় ভাষা তথা ইন্দো-আর্য ভাষাসমূহ  ভারতীয় উপমহাদেশের মধ্যেই গড়ে উঠেছিল। ইন্দো-ইউরোপীয় ভাষা ইউক্রেনের তৃণভূমি অঞ্চল থেকে সৃষ্টি হয়ে পরবর্তীকালে অন্যান্য দেশে ছড়িয়ে পড়েছিল- এই প্রতিষ্ঠিত ধারণাটির বিকল্প হিসাবে এই দেশীয় আর্য তত্ত্বটি গড়ে উঠছে। এই দেশীয় ধারণাটি আর্যরা সিন্ধু সভ্যতার বাহক এবং ভারতীয় উপমহাদেশের সঙ্গে ইন্দো-আর্য ভাষার গভীর যোগাযোগের উপর ভিত্তি করে গড়ে উঠেছে। এই তত্ত্বটি বৈদিক সভ্যতার থেকেও পুরাতন দিনের ইঙ্গিত করে, যখন থেকে হরপ্পা সভ্যতার পতন আরম্ভ হয়েছে।